обществеността посредством продажба или друг начин.
 2. Изключителното право за предоставяне на обществеността чрез продажба или по друг начин на посочените в букви а)—г) от настоящия параграф обекти, включително на копия от тях, се предоставя от страните:
 а)
 на изпълнителите по отношение на записването на техните изпълнения;
 б)
 на продуцентите на звукозаписи по отношение на техните звукозаписи;
 в)
 на продуцентите на първоначалния запис на филми по отношение на оригинала и копията на техните филми;
 г)
 на излъчващите организации по отношение на записванията на техните предавания, както е предвидено в член 169, параграф 3 от настоящото споразумение.
 Член 172
 Ограничаване на правата
 1. Страните могат да предвидят ограничения на правата, посочени в членове 169, 170 и 171 от настоящото споразумение, по отношение на:
 а)
 личното използване;
 б)
 използването на кратки откъси във връзка с отразяването на текущи събития;
 в)
 краткотрайното записване от излъчваща организация с нейно собствено оборудване и за собствените ѝ предавания;
 г)
 използването единствено с цел обучение или научни изследвания.
 2. Независимо от разпоредбите на параграф 1, страните могат да предвиждат за закрилата на изпълнители, продуценти на звукозаписи, излъчващи организации и продуценти на първоначални записи на филми същите ограничения, каквито предвиждат за закрилата на авторското право върху литературните и художествените произведения. Независимо от това, принудителни лицензии могат да се предвиждат само доколкото те са съвместими с Римската конвенция.
 3. Посочените в параграфи 1 и 2 от настоящия член ограничения се прилагат в някои специфични случаи, които не противоречат на нормалното използване на обектите и не засягат по необоснован начин законните интереси на носителя на правото.
 Член 173
 Право на възпроизвеждане
 Страните предоставят изключителното право да разрешават или забраняват прякото или непрякото, временното или постоянното възпроизвеждане по какъвто и да е начин и под каквато и да е форма, изцяло или частично:
 а)
 на авторите — за техните произведения;
 б)
 на изпълнителите — за записването на техните изпълнения;
 в)
 на продуцентите на звукозаписи — за техните звукозаписи;
 г)
 на продуцентите на първоначалните записи на филми — за оригинала и копията на техните филми;
 д)
 на излъчващите организации — за техните предавания, независимо от това дали тези предавания се излъчват по жичен или безжичен път, включително чрез кабел или спътник.
 Член 174
 Право на публично съобщаване на произведения и право на предоставяне на обществеността на други закриляни обекти
 1. Страните предоставят на авторите изключителното право да разрешават или забраняват публичното съобщаване на техните произведения по жичен или безжичен път, включително предоставянето на обществеността на техни произведения по такъв начин, че всеки да може да има достъп до тях от място и по време, самостоятелно избрани от него.
 2. Страните предоставят изключителното право да разрешават или забраняват предоставянето на обществеността на произведения по жичен или безжичен път по такъв начин, че всеки да може да има достъп до тях от място и по време, самостоятелно избрани от него:
 а)
 на изпълнителите — за записването на техните изпълнения;
 б)
 на продуцентите на звукозаписи — за техните звукозаписи;
 в)
 на продуцентите на първоначалните записи на филми — за оригинала и копията на техните филми;
